# Para que no me olvides

Para que no me olvides és una pel·lícula espanyola del 2005 dirigida per Patricia Ferreira. Fou rodada a Galícia.

## Argument

Irene, una dona treballadora, viu amb el seu fill, David, un estudiant d'Arquitectura de 22 anys, i amb el seu pare, Mateo, un ancià veterà de la guerra civil amb una història tràgica. David ha trobat a Clara, o Clara ho ha trobat a ell, en l'hipermercat pròxim on hi treballa de caixera, i entre ells ha sorgit no sols l'amor sinó també la comprensió, la complicitat. Fill únic d'un matrimoni separat, David no pot evitar l'hostilitat de la seva mare cap a una relació que ella creu que no li convé, que posa en perill el seu futur personal i professional. Irene es lliura a la seva tasca de direcció d'un grup teatral d'invidents, però a casa veu obrir-se una esquerda que no sap com superar. Un dia un fet inesperat els posarà decisivament a prova i hauran d'aprendre a viure de nou descobrint cadascun d'ells el que no sabia dels altres.

## Repartiment

* Fernando Fernán Gómez... Mateo
* Emma Vilarasau... Irene
* Marta Etura... Clara
* Roger Coma... David
* Víctor Mosqueira... Antonio
* Mónica García... Ana
* Marisa de Leza... Leonor
* Joaquín Hinojosa... Mauricio
* Ana Cuerdo... Eva / Nina
* Manuel Feijóo... Nacho
* Txema Blasco... Julián
* Gonzalo Uriarte... Ramiro
* Carlos Blanco... Professor
* Mercedes Castro... Carmen
* Laura Heredero... Dona hospital
* Celso Bugallo... Ancià
* Antonio Mourelos... Médico urgencias
* Celia Bermejo... Enfermera
* Miguel Zúñiga... Andrés
* Jorge de Benito... Rubén / Trepelev
* José Luis Agudo... Ciro / Sorin
* Santi Ruiz... Medvedenko
* Marta Aledo... Noia hiper
* Manuel Brun
* Israel Frías... Home hospital
* África Luca de Tena... Companya Nacho
* Omar Muñoz... Nen 2
* José María Noci... Fruiter
* Lidia Palazuelos... Arkadina

## Premis
### Premis Goya

| Any | Categoria | Persona | Resultat |
| Premis Goya 2005 | Goya a la millor actriu | Emma Vilarasau | Nominada |
| Premis Goya 2005 | Goya a la millor actriu secundària | Marta Etura | Nominada |
| Premis Goya 2005 | Goya a la millor direcció artística | Félix Murcia | Nominat |

### 50a edició dels Premis Sant Jordi de Cinematografia

* Premi a la millor actriu espanyola (Emma Vilarasau)

### XV Premis Turia

    Premi especial (Patricia Ferreira) i millor actriu (Emma Vilarasau)

### Festival de Cinema d'Espanya de Tolosa de Llenguadoc

* Premi de l'audiència i nominada a la Violeta d'Or.

## Comentaris

El guió és de la pròpia directora en col·laboració amb Virginia Yagüe, que ja van treballar juntes a En el mundo a cada rato. Es va rodar al llarg de vuit setmanes en Madrid i La Corunya a partir de febrer de 2004. Es va presentar al Festival Internacional de Cinema de Berlín, on Fernando Fernán Gómez va ser homenatjat.

## Referències

* ↑ Patricia Ferreira reivindica la memoria en ´Para que no me olvides´, El Periódico de Aragón, 4 d'abril de 2004
* ↑ Patricia Ferreira dirige a Fernán Gómez en «Para que no me olvides», La Voz de Galicia, 3 de febrer de 2004
* ↑ Para que no me olvides a Fotogramas
* ↑ Para que no me olvides al web dels Premis Goya
* ↑ Isabel Coixet se convierte en la gran triunfadora de los Sant Jordi de cine, El País, 26 d'abril de 2006
* ↑ Premis Turia 2006
* ↑ Cartelera Turia premia a Coixet, Zambrano, Perugorría y Cercas, Levante-EMV, 23 de juny de 2006
* ↑ Cinespaña cumple una década de promoción del cine español en Francia, ABC, 7 d'octubre de 2005
* ↑ Cinespaña 2005: Cine Español en Toulouse, Francia, Noticine, 18 d'octubre de 2005
* ↑ Patricia Ferreira estrena hoy en Berlín «Para que no me olvides», La Voz de Galicia, 13 de febrer de 2005